На основу члана 44. Закона о култури („Службени гласник Републике Србије“, број 72/09, 13/16, 30/16 и 6/20),члана 37.Статута Града Ниша ("Службени лист Града Ниша", број 88/08 и 143/16 и 18/2019) и члана 15. Одлуке о оснивању Галерије савремене ликовне уметности Ниш ("Службени лист града Ниша", број 80/13,115/16 и 99/2020),

Скупштина Града Ниша на седници одржаној \_\_\_\_\_\_\_\_\_\_\_\_\_\_донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Галерије савремене ликовне уметности Ниш за 2021.годину, број 235 од 22.12.2020. године, који је донео Управни одбор ове установе, на седници одржаној 22.12.2020. године.

II Програм рада Галерије савремене ликовне уметности Ниш за 2021.годину реализоваће се у складу са Финансијским планом ове установе за 2021. годину.

III Решење доставити установи Галерији савремене ликовне уметности Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Бобан Џунић

***О б р а з л о ж е њ е***

Управни одбор Галерије савремене ликовне уметности Ниш, на седници одржаној 22.12.2020.године, донео је Програм рада Галерије савремене ликовне уметности Ниш за 2021. годину, број 235 од 22.12.2020. године и доставио га Секретаријату за културу и информисање на даљу надлежност.

Програм рада за 2021.годину Галерија савремене ликовне уметности Ниш реализоваће кроз изложбену, информативну и музеолошку активност. Галерија планира и реализацију две традиционалне годишње манифестације, Ликовну колонију “Сићево“ и Графичку радионицу, као и учешће у манифестацијама „Музеји Србије за десет“ и „Ноћ музеја“.

Галерија савремене ликовне уметности Ниш ће у 2021. години приредити 29 изложби и то: у великој сали Официрског дома десет изложби, у Павиљону у Тврђави 9 и „Салону 77“ десет изложби. Факултету уметности, НКЦ, Друштву архитеката и Нишвилу биће уступљено укупно пет термина, тако да ће у сва три изложбена простора бити приређене укупно 34 изложбе. Изложбени програм Галерије чине изложбе које је по конкурсу одобрио Уметнички савет, традиционалне годишње изложбе, као и изложбе које због познате епидемиолошке ситуације у 2020. години нису реализоване. Таквих изложби је укупно 10. Од самосталних изложби изложбени програм чине: шест изложби слика, пет изложби инсталација и објеката, четири изложбе скулптура, три изложбе графика, по једна изложба фотографија, видео арта и архитектонских радова. У Програму самосталних изложби заступљени су уметници из различитих градова у земљи (Ниш, Београд, Нови Сад, Краљево, Нови Пазар), као и уметници нашег порекла који живе у Лондону и Требињу .

Од колективних изложби Програмом за 2021. годину планиране су и две међународне изложбе: Miror – Face to face, коју ће чинити радови по 30 графичара из Србије и из Италије и Јапанска графика (удела малог формата 20 уметника из Јапана. Поред поменутог, ГСЛУ Ниш планира гостовање у другим градовима са различитим изложбама из свог фонда, а у оквиру обележавања 50 година, постојања, промоције установе и самог града Ниша.

У оквиру издавачке делатности ГСЛУ Ниш планира промоцију две монографије и то: „50 година Галерија савремене ликовне уметности“, и „Драгослав Драган Костић“, а током јесени и промоцију монографије о Љубиши Брковићу, као и израду каталога за сваку од изложби.

Чланом 33. Одлуке о буџету Града Ниша за 2021. годину („Службени лист Града Ниша“, број 114/2020) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм рада установе Галерија савремене ликовне уметности Ниш сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Галерија савремене ликовне уметности Ниш за 2021.годину.

СЕКРЕТАР

Александра Радосављевић